**УТВЪРДИЛ: ………………………………………..**

 **Д-Р ИНЖ. АНГЕЛ ДЖОРГОВ**

 ***КМЕТ НА ОБЩИНА САМОКОВ***

**O Б Щ И Н А С А М О К О В**

**СИСТЕМА ЗА ПРИЕМ НА УЧЕНИЦИ В ПЪРВИ КЛАС**

**за учебната 2024/2025 година**

***Системата е разработена на базата на чл.142 – 147 от ЗПУО и Наредба №10/01.09.2016 г. за организация на дейностите в училищното образование.***

**I. КРИТЕРИИ за прием в ПЪРВИ КЛАС за училищата в община Самоков**

|  |  |  |  |
| --- | --- | --- | --- |
| № по ред | КРИТЕРИЙ | Брой точки | Забележка |
| I. | Близост на училището до постоянния/настоящия адрес на детето.  | не носи точки | Приемът се осъществява последователно по реда на групите, като първо се приемат децата от I-ва група. Датата на регистрация на настоящия адрес на детето се удостоверява от общинска администрация. |
| 1.1 | **I група** – деца с постоянен/настоящ адрес в прилежащия район на училището и постоянният/настоящият им адрес не е променян в последните над 3 години преди подаване на заявлението. |
| 1.2 | **II група** - деца с постоянен/настоящ адрес в прилежащия район на училището повече от 1 година, но постоянният/настоящият им адрес е променен в периода през последните от 1 до 3 години преди подаване на заявлението. |
| 1.3 | **III група** - деца с постоянен/настоящ адрес в прилежащия район на училището, но постоянният/настоящият им адрес е бил променен през последната 1 година преди подаване на заявлението. |
| 1.4 | **IV група** – деца с постоянен/настоящ адрес извън прилежащия район на училището |
| 1.5 | **Деца, чийто братя или сестри до 12 годишна възраст** са ученици в същото училище, се разпределят в **I група**, независимо от постоянния/настоящия адрес |
| II. | **Допълнителни критерии –** когато броят на децата в определена група надхвърля броят на местата, определени с училищния план прием, децата в тази група се подреждат по допълнителните критерии. |
| 1. | Дете с трайни увреждания над 50% | 2 т. |  |
| 2. | Дете с един или двама починали родители  | 2 т. |  |
| 3. | Други деца от семейството над 12-годишна възраст, обучаващи се в училището | 2 т. | Удостоверява се от съответното училище по НЕИСПУО |
| 4. | Деца, завършили подготвителна група в избраното училище  | 2 т. | Удостоверява се от съответното училище по НЕИСПУО |
| 5. | Дете от семейство с повече от две деца | 2т. |  |
| 6. | Други критерии, определени от община Самоков |  |  |
| 6.1 | Близост на училището до месторабота на един от родителите | 2 т. | Служебна бележка от работодателя |
|  | **Максимален брой точки:** | **12 т.** |  |

**II. Срокове за осъществяване на приема в първи клас в училищата на територията на община Самоков.**

|  |  |  |
| --- | --- | --- |
| № | **Прием и записване в I клас - етапи** | **срок** |
| 1. | Предоставяне от община Самоков, ресор „Образование” на списъци на подлежащите за I клас за учебната 2024/25 г. в района на училището. | до 31.01.2024 г. |
| 2. | Предоставяне от община Самоков на утвърдена Система за прием на ученици в първи клас. | 31.01.2024 г. |
| 3. | Утвърждаване на училищния план-прием от директора. Заповед за комисия по приема. | до 01.03.2024 г. |
| 4. | Приемане на документи в училището, с които се кандидатства за прием в I клас | 01.03. - 15.03.2024 г. |
| 5. | Предоставяне на Заповедта за даденото училище в община Самоков - ресор „Образование”. | до 01.03.2024 г. |
| 6.  | Първо класиране съобразно подадените заявления, изготвяне на първични списъци. | до 25.03.2024 г. |
| 7. | Представяне на първичните списъци /трите имена, година на раждане, адрес, паралелка/ в община Самоков – ресор „Образование” | до 29.03.2024 г. |
| 8. | Подаване на информация от общината до съответните училища за дублирани деца на база първични списъци.*\*При последваща промяна – уведомяване гл.експерт „ОМДС”* | до 08.04.2024 г. |
| 9. | Записване на бъдещите първокласници.*\* При необходимост се извършва второ класиране.**\* Записване на подлежащи може да се извърши и след тази дата, при наличие на свободни места.* | 03.06 –14.06.2024 г. |
| 10. | Окончателни списъци с вече записаните първокласници, заедно със списък на неудовлетворените заявления, се подават до гл.експерт „ОМДС” от всяко училище, осъществило прием. | до 17.06.2024 г. |

**III. Общи условия**

1. Критериите се прилагат независимо от датата на подаване на документите за кандидатстване за прием.

2. Прецизира се приема на 6-годишни деца в първи клас до не повече от 2-3 в паралелка.

3. Документи при прием – подават се лично от родител:

- заявление по образец от училището (включва задължително трите имена на родителя, настоящ адрес, актуален телефон за контакт;

- акт за раждане – оригинал/копие (за сверяване на данните);

- копие на лична карта на един от родителите;

4. Документи при записване:

 – заявление с актуални данни за детето и родителя;

- удостоверение за завършена ПГ – оригинал;

- медицински документ от личния лекар за здравното състояние на детето;

\* С оглед ограничаване на възможността за записване на едно дете в повече от едно училище и заемане на место едновременно в няколко училища, записването да става само с оригинала на удостоверението за завършена ПГ. В случай, че детето не е посещавало ПГ, родителите декларират това обстоятелство при подаване на документите за прием.

5. Информацията за реда, сроковете, критериите за прием и друга информация от значение за записването в първи клас да бъде широко оповестена непосредствено след издаване на заповедта на директора, чрез поставяне на видно място в училището, публикуване на сайта на училището и по друг подходящ начин.

\* При информиране на обществеността чрез местните медии за приема в първи клас, информацията да бъде коректна и точна, без подвеждащи елементи.

6. При формиране на паралелките - да се спазват разпоредбите на Наредба за финансирането на институциите в системата на предучилищното и училищното образование.

7. При всяка промяна в списъците за I клас, включително до подаване на данните в НЕИСПУО за новата учебна година, своевременно да бъде подавана писмена информация до гл.експерт „ОМДС” – община Самоков.

Съгласувал:

Люба Кленова – зам.кмет

Изготвил:

Снежана Дамянова – гл.експерт „ОМДС“